**Mauricio Pochettino** (s. 2. maaliskuuta 1972) on argentiinalainen jalkapallovalmentaja ja entinen puolustaja. Heinäkuusta 2023 lähtien hän on toiminut Chelsean päävalmentajana.

Ura pelaajana
-------------

Pochettino aloitti peliuransa kotimaassaan Newell's Old Boysissa 1988. Nuorukainen edusti seuraa kuuden vuoden ajan, kunnes 21-vuotias puolustaja kiinnosti espanjalaisen RCD Espanyolia ja Pochettino siirtyi vanhalle mantereelle. Pochettino ahkeroi Espanyolin puolustuksessa kuuden kauden ajan pelaten yli 200 La Liga -ottelua. Ura Espanyolissa huipentui Copa del Reyn voittoon kaudella 1999–2000.

Kesällä 2000 Pochettino jätti Espanjan kentät ja siirtyi ranskalaisseura Paris Saint-Germainiin. Ranskalaisjoukkueessa puolustaja pelasi kolmen kauden ajan esiintyen 74 kertaa pääsarjatasolla. Tammikuussa 2004 hän siirtyi FC Girondins de Bordeaux'hon, mutta ura ei viinikaupungissa enää lähtenyt lentoon ja kesällä hän palasi RCD Espanyoliin. Pochettino pelasi uransa viimeiset kaudet Espanyolissa päättäen ammattilaisuransa 34-vuotiaana Copa del Reyn voittoon päättyneen kauden 2005–2006 jälkeen.

Argentiinan maajoukkueessa Pochettino pelasi urallaan 20 A-maaottelua onnistuen myös kahdesti maalinteossa. Hän oli mukana Marcelo Bielsan valmentamassa joukkueessa Copa Américassa 1999, kun Argentiina hävisi puolivälierissä Brasilialle 2–1 sekä MM-joukkueessa 2002, jolloin Argentiinan tie katkesi yllättäen jo alkulohkovaiheessa. Pochettino pelasi MM-kisoissa Argentiinan kaikki kolme ottelua alusta loppuun.

### Meriitit pelaajana

* Argentiinan mestaruus (2): 1991, 1992
* Copa Libertadores
	+ Hopeaa: 1992
* Copa del Rey (2): 2000, 2006

Ura valmentajana
----------------

Pochettino oli pelaajauransa jälkeen muutaman vuoden sivussa jalkapallomaailman ytimestä. Hän toimi RCD Espanyolin naisjoukkueen valmentajana, kunnes tammikuussa 2009 seura nosti hänet miesten edustusjoukkueen uudeksi päävalmentajaksi. Pochettinosta tuli putoamisviivan alapuolelle juuttuneen seuran kolmas valmentaja kaudella 2008–2009. 

Pochettinon valmennusuran alku sai loistavan sysäyksen helmikuussa, kun Espanyol kukisti La Ligaa dominoineen FC Barcelonan Camp Noulla 1–2. Hyvät otteet kestivät kauden loppuun saakka ja Pochettino nosti seuran lopulta kymmenenneksi. Pochettinon ensimmäinen kokonainen kausi Espanyolin puikoissa päättyi sijalle 11. Syyskuussa 2010 hän allekirjoitti kesään 2012 ulottuvan jatkosopimuksen Espanyolin kanssa. Pochettino sai potkut Espanyolista marraskuun lopulla 2012 seuran juututtua La Ligan jumboksi. 

Pochettino palkattiin 18. tammikuuta 2013 Englannin Valioliigassa pelaavan Southamptonin päävalmentajaksi, seuran erotettua yllättäen Nigel Adkinsin.  Argentiinalaisen johdolla Soton sijoittui kauden päätteeksi liigassa kolmanneksitoista. Täydellä kaudellaan 2013–2014 Pochettino luotsasi aktiivista jalkapalloa pelanneen Sotonin lopulta kahdeksanneksi. Sijoitus oli seuran paras Valioliigassa 11 vuoteen.

Kauden jälkeen Pochettino teki viiden vuoden sopimuksen Tottenham Hotspurin kanssa.  Pochettino luotsasi Spursin Englannin liigacupin finaaliin debyyttikaudellaan, mutta mestaruus jäi haaveeksi Chelsean oltua loppuottelussa vahvempi maalein 2–0. Valioliigassa Spurs pelasi hyvän kauden ja sijoittui viidenneksi. Pochettino uudisti joukkuetta ja hänen alaisuudessaan nuoret pelaajat kuten Harry Kane, Dele Alli ja Eric Dier tekivät läpimurtonsa. Kaudella 2015–2016 Spurs taisteli Englannin Valioliigan mestaruudesta, mutta joutui lopulta taipumaan superyllättäjä Leicester Citylle. Kauden loistavien esitysten myötä Spurs teki Pochettinon kanssa vuoteen 2021 ulottuvan jatkosopimuksen. Huonot tulokset kauden 2019–2020 aikana johtivat lopulta 19. marraskuuta 2019 Pochettinon potkuihin lontoolaisseuran peräsimestä.

Tammikuussa 2021 ranskalainen PSG nimitti Pochettinon päävalmentajakseen. Pochettino luotsasi PSG:n koronapandemian syksyltä 2020 tammikuuhun 2021 siirtämän Trophée des Championsin voittoon, kun joukkue kukisti 13. tammikuuta pelatussa ottelussa Olympique de Marseilleen. Pokaali oli Pochettinon valmennusuran ensimmäinen. Mestarien liigassa PSG eteni välieriin, joissa hävisi Manchester Citylle yhteismaalein 4–1. Liigassa kausi 2020/21 päättyi pettymykseen, kun PSG hävisi mestaruustaistelun Lillelle. Ranskan cupissa tuli kuitenkin mestaruus, kun AS Monaco kaatui loppuottelussa 2–0. Kauden jälkeen Pochettino teki kesään 2023 ulottuvan jatkosopimuksen PSG:n kanssa.

Kaudella 2021/22 Pochettino palautti pariisilaiset Ranskan liigassa mestaruuskantaan, kun seurahistorian 10:s mestaruus ratkesi neljä kierrosta ennen kauden loppua. Mestaruudesta huolimatta Pochettinon sopimus purettiin kauden jälkeen.

Toukokuussa 2023 uutisoitiin, että Pochettino aloittaa kesällä 2023 Chelsean päävalmentajana.

### Meriitit valmentajana

* Ranskan mestaruus: 2022
* Ranskan cup: 2021
* Trophée des Champions: 2020

Valmennusfilosofia
------------------

Pochettino suosii hyökkäävää ja aktiivista pelitapaa. Hänen joukkueensa pelaavat yleensä 4-2-3-1-muodostelmalla, jossa vahva prässipeli ja taitava pallonhallinta korostuvat. Pochettino on saanut myös paljon kehuja nuorten lahjakkuuksien tunnistamisesta ja nostamisesta edustusjoukkueeseen.

Lähteet
-------

1. ↑  Eskola, Jussi, ym.: *Jalkapallon MM-kisat 2002*, s. 58. Intereuropean Publications Ltd Oy, 2002. ISBN 951-97920-6-6.
2. ↑  Mauricio Pochettino | Profile | Official Site Chelsea FC. Viitattu 21.9.2023. (englanniksi)
3. ↑  Eskola, Jussi, ym.: *Jalkapallon MM-kisat 2002*, s. 54, 56–58. Intereuropean Publications Ltd Oy, 2002. ISBN 951-97920-6-6.
4. ↑  Espanyol replace coach Mane with Pochettino[vanhentunut linkki]
5. ↑  La Liga: Espanyol shock Barca in Catalan derby[vanhentunut linkki]
6. ↑  It's the Sids 2009! The complete review of La Liga season
7. ↑  El Espanyol renueva a Pochettino
8. ↑  Espanyol entlässt Pochettino, Kontakt zu Marcelino
9. ↑
10. ↑  Mauricio Pochettino: Tottenham appoint Southampton boss
11. ↑  Chelsea wins League Cup with complete performance vs. Tottenham
12. ↑  Harry Kane's incredible journey from Arsenal reject to Tottenham hero
13. ↑  Tottenham : Mauricio Pochettino jusqu'en 2021
14. ↑  El Tottenham echa a Pochettino Marca. Viitattu 19.11.2019. (espanjaksi)
15. ↑
16. ↑  Paris St-Germain: Mauricio Pochettino wins first trophy of managerial career BBC Football. Viitattu 14.1.2021. (englanniksi)
17. ↑  Manchester City reached their first Champions League final as they overcame Paris St-Germain BBC. Viitattu 27.4.2022. (englanniksi)
18. ↑  Lille crowned Ligue 1 champions after win at Angers Marca. Viitattu 27.4.2022. (englanniksi)
19. ↑  Kylian Mbappé steals the show as PSG win Coupe de France Onefootball. Viitattu 27.4.2022. (englanniksi)
20. ↑  Mauricio Pochettino signs PSG contract extension until 2023 The Athletic. Viitattu 27.4.2022. (englanniksi)
21. ↑  PSG win record-tying tenth league title with draw against Lens France24.com. Viitattu 27.4.2022. (englanniksi)
22. ↑  Club official statement PSG. Viitattu 17.5.2023. (englanniksi)
23. ↑  Mauricio Pochettino: Chelsea agree deal to appoint ex-Tottenham boss as new manager BBC. Viitattu 17.5.2023. (englanniksi)
24. ↑  The reign of Mauricio Pochettino: One year on (Arkistoitu – Internet Archive)

  


|  |  |  |  |
| --- | --- | --- | --- |
|   | Edeltäjä:**José Manuel Esnal** | **Espanyolin päävalmentaja**1/2009–11/2012 | Seuraaja:**Javier Aguirre** |

|  |  |  |  |
| --- | --- | --- | --- |
|   | Edeltäjä:**Nigel Adkins** | **Southamptonin päävalmentaja**1/2013–2014 | Seuraaja:**Ronald Koeman** |

|  |  |  |  |
| --- | --- | --- | --- |
|   | Edeltäjä:**Tim Sherwood** | **Tottenhamin päävalmentaja**2014–11/2019 | Seuraaja:**José Mourinho** |

|  |  |  |  |
| --- | --- | --- | --- |
|   | Edeltäjä:**Thomas Tuchel** | **Paris Saint-Germainin päävalmentaja**1/2021–2022 | Seuraaja:**Christophe Galtier** |

|  |  |  |  |
| --- | --- | --- | --- |
|   | Edeltäjä:**Frank Lampard** | **Chelsean päävalmentaja**7/2023– | Seuraaja:**–** |

Argentiinan joukkue – Copa América 1999
1 Burgos |
2 Ayala |
3 Sorín |
4 Ibarra |
5 Simeone |
6 Samuel |
7 Barros Schelotto |
8 Zanetti |
9 Palermo |
10 Ortega |
11 López |
12 Bizzarri |
13 Vivas |
14 Pochettino |
15 Berizzo |
16 Guglielminpietro |
17 Husaín |
18 Cagna |
19 Calderón |
20 Aimar |
21 González |
22 Riquelme |
Valmentaja Bielsa

Argentiinan joukkue – Jalkapallon MM-kilpailut 2002
1 Burgos |
2 Ayala |
3 Sorín |
4 Pochettino |
5 Almeyda |
6 Samuel |
7 C. López |
8 Zanetti |
9 Batistuta |
10 Ortega |
11 Verón |
12 Cavallero |
13 Placente |
14 Simeone |
15 Husaín |
16 Aimar |
17 G. López |
18 Kily |
19 Crespo |
20 Gallardo |
21 Caniggia |
22 Chamot |
23 Bonano |
Valmentaja Bielsa



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Katalonia
* Yhdysvallat
* Korea
* Puola

 |

 |